Държавен вестник, бр. 66, 2009 г., стр. 69

БРОЙ  66 	
Д Ъ Р Ж А В Е Н  В Е С Т Н И К 	
СТР.  69  
9. изпълнява и други дейности, възложени 
от заместника на главния прокурор и ръково­
дителя на отдела.
(2) За административен секретар се назна­
чава лице, което е български гражданин, има 
завършено висше образование, с не по-малко 
от 5 години трудов стаж като съдебен служи­
тел, което да не е осъждано на лишаване от 
свобода за умишлено престъпление от общ 
характер, независимо дали е реабилитирано и 
притежава необходимите нравствени и профе­
сионални качества.
Чл. 45. Във ВАП могат да бъдат назначава­
ни прокурорски помощници при спазване на 
условията и реда по чл. 30.
Г л а в а  о с м а
ФУНКЦИИ И ОРГАНИЗАЦИЯ НА РАБО­
ТАТА НА СЛУЖБИТЕ ВЪВ ВАП
Раздел I
Специализирана администрация
Чл. 46. (1) Администрацията на ВАП, ор­
ганизирана в служби, подпомага и осигурява 
осъществяването на прокурорската дейност. 
(2) Администрацията на Върховната адми­
нистративна прокуратура включва следните 
служби:
1. „Регистратура“;
2. „Техническо обезпечаване“;
3. „Архив“;
4. „Деловодство“ в отделите на ВАП.
Раздел ІІ
Служба „Регистратура“
Чл. 47. (1) В регистратурата се приемат, 
описват и изпращат всички книжа и документи, 
които постъпват или излизат от Върховната 
административна прокуратура, като службата:
1. приема и регистрира входящата корес­
понденция;
2. разпределя и направлява постъпилата 
поща;
3. изпраща изходящата кореспонденция;
4. осигурява информация за получената и 
изпратената кореспонденция;
5. въвежда и осигурява на книжен и елек­
тронен носител информацията за входящата и 
изходящата кореспонденция.
(2) В службата се водят следните книги:
1. азбучник;
2. входящ дневник;
3. изходящ дневник;
4. разносна книга.
(3) Постъпилите в регистратурата дела, пре­
писки, жалби, сигнали и други материали, вкл. 
и получените по факса и електронната поща, 
се завеждат с пореден номер във входящия 
дневник на хартиен и електронен носител.
(4) На книжата, постъпили по пощата, се 
запазва пликът с марката и пощенското клеймо.
(5) В изходящите дневници се вписват 
документи, които не са свързани с преписки, 
вписани във входящия дневник.
(6) Номерацията във входящите и изходящите 
дневници се вписва по години.
(7) Службата се ръководи от завеждащ ад­
министративна служба, който е пряко подчинен 
на съдебния администратор при ВАП.
Чл. 48. (1) Преписките, образувани по молби, 
жалби, сигнали, предложения, писма и други 
материали от граждани, длъжностни лица и 
публикации от средствата за масова информа­
ция, се разпределят по отделите от специално 
определени служители, като се прави съответ­
ното отбелязване в регистратурата на ВАП.
(2) Преразпределението на дела и преписки 
между отделите се извършва от заместника на 
главния прокурор при ВАП, който осъществява 
общия контрол върху деловодната работа и 
опазването на документите, съгласно чл.  10, 
ал. 1 от Закона за Държавния архивен фонд.
Чл. 49. Висящи преписки и дела се изпращат 
на други органи само след изричното разреше­
ние на заместника на главния прокурор при 
ВАП, като копия от документите се съхраняват 
в деловодството на отдела.
Чл. 50. Кореспонденцията от Народното съ­
брание, Президентството, Министерския съвет, 
Конституционния съд, Върховния касационен 
съд, Върховния административен съд, минис­
терства, ведомства и депутати, адресирана до 
заместника на главния прокурор, без да се 
разпечатва, незабавно се предава на началника 
на административната служба при ВАП срещу 
подпис и се регистрира след разпределението 
на документа по отдели.
Раздел ІІІ
Служба „Техническо обезпечаване“
Чл. 51. (1) Служба „Техническо обезпечаване“ 
извършва следните дейности:
1. вътрешен и външен разнос на документи;
2. компютърна обработка на прокурорските 
актове в изпълнение на разпорежданията на 
прокурорите;
3. осигурява хигиената на работните места.
(2) Службата се ръководи от завеждащ ад­
министративна служба, който е пряко подчинен 
на съдебния администратор при ВАП.
Раздел ІV
Служба „Архив“
Чл. 52. (1) Служба „Архив“ осигурява съх­
ранението на всички свършени дела и препи­
ски, деловодни книги и документи на ВАП. 
Информацията се отразява в архивна книга за 
предадените дела, преписки, както и за уни­
щожените дела и други материали, която се 
води отделно за всяка календарна година, на 
електронен и хартиен носител.